stanford-oval/wikipedia huggingface dataset:
Kalifornium
Kemialliset ominaisuudet

Kaliforniumin isotooppien 249Cf, 250Cf, 251Cf ja 252Cf suhteellisen pitkät puoliintumisajat mahdollistavat kaliforniumin tuottamisen selkeästi havaittavissa määrin siten, että sen ominaisuuksia voidaan konkreettisesti tutkia. Kaliforniumin ainoa pysyvä muoto vesiliuoksissa on Cf3+-ionina, ja toistaiseksi yritykset luoda pienemmän tai suuremman hapetusasteen kaliforniumioneja ovat epäonnistuneet. Jaksollisen järjestelmän sijaintinsa perusteella kaliforniumin kemiallisten ominaisuuksien oletetaan olevan samankaltaisia kuin dysprosiumilla.
Jo 1960-luvulla tuotettiin kaliforniumin yhdisteitä, joista ensimmäisiä olivat kaliforniumtrikloridi (CfCl3), kaliforniumoksokloridi (CfOCl) ja kaliforniumoksidi (Cf2O3).
Aiheesta muualla

Wikimedia Commonsissa on kuvia tai muita tiedostoja aiheesta .
PubChem: Californium (englanniksi)
Periodictable: Californium (englanniksi)
Argonne National Laboratory, EVS: Californium (Arkistoitu – Internet Archive) (pdf) (englanniksi)
Mindat: The Mineralogy of Californium (englanniksi)
Luettelo kaliforniumin isotoopeista The Isotopes Project Home Page (englanniksi)
Americanelements: Californium Technical and Safety Data (englanniksi)
The Royal Society of Chemistry (RSC): Californium (englanniksi)
Kaikki rakastavat Raymondia

| Kaikki rakastavat Raymondia> Everybody Loves Raymond |
| --- | --- |

Tyyli:  sitcom
Kestoaika:  23 min
Luoja(t):  Philip Rosenthal
Pääosissa:  Ray Romano Patricia Heaton
Alkuperämaa:   Yhdysvallat
Alkuperäiskieli:  englanti
Verkko:   CBS  Nelonen
Esitetty:  13. syyskuuta 1996 – 16. toukokuuta 2005
Jaksoja:  210
Tuotanto
Käsikirjoittaja(t):  Joe Bolster Leslie Caveny
Aiheesta muualla
IMDb 
Kaikki rakastavat Raymondia (engl. Everybody Loves Raymond) oli yhdysvaltalainen sitcomsarja, jota esitettiin CBS-kanavalla vuosina 1996–2005. Suomessa sarjaa esitti Nelonen. Sarja sai Yhdysvalloissa suuren suosion ja voitti monia Emmy- ja Golden Globe -palkintoja. Yhdysvalloissa katsojaluvut olivat parhaimmillaan noin 20 miljoonaa.[lähde? ]
Sarja kertoo amerikanitalialaisesta Ray Baronesta, urheilutoimittajasta, joka elää vaimonsa Debran, tyttärensä Allyn ja kaksospoikiensa Geoffreyn ja Michaelin kanssa Long Islandilla, New Yorkissa. Rayn vanhemmat ja veli vaimoineen eivät anna Raylle tai hänen perheelleen hetkeäkään rauhaa.
Pääosissa

| 0 | 1 | 2 |
| --- | --- | --- |
|  Ray Romano  | … |  Raymond "Ray" Barone   |
|  Patricia Heaton  | … |  Debra Barone   |
|  Brad Garrett  | … |  Robert Barone   |
|  Doris Roberts  | … |  Marie Barone   |
|  Peter Boyle  | … |  Frank Barone   |
|  Monica Horan  | … |  Amy MacDougall-Barone   |
Aiheesta muualla

Sarjan viralliset kotisivut (englanniksi)
Kaikki rakastavat Raymondia Internet Movie Databasessa (englanniksi)
Jääkolkka talviolympialaisissa 1936

Jääkolkka järjestettiin näytöslajina vuoden 1936 talviolympialaisissa. Tapahtumia oli kolme, jotka kaikki olivat vain miehille. Pelit pelattiin 9. – 10. helmikuuta Riesserseellä, Baijerissa, natsi-Saksassa.
Tulokset > Pituusheitto

Georg Edenhauser
Friedrich Mosshammer
Ludwig Retzer
Ferdinand Erb
Anton Schaffernack
Max Pfeffer
Lorenz Kollmannsberger
Karl Wolfinger
August Ischepp
Tulokset > Tarkkuusheitto

Ignaz Reiterer
August Brunner
Karl Wolfinger
Franz Lawugger
Josef Kalkschmid
Hans Moser
Josef Marx
Hans Bielmeier
Friederich Arnhold
Hans Großmann
Tulokset > Joukkuepeli

Tiroli
Miesbach
Steiermark
Straubing
Zwiesel
Kärnten
Tšekkoslovakia
Tšekkoslovakia
Jääkolkka olympialaisissa
1936 (Näytöslaji) |
1948–1960 |
1964 (Näytöslaji)
1936 talviolympialaisten kilpailulajit
Alppihiihto
|
Jääkiekko
|
Maastohiihto
|
Mäkihyppy
|
Pikaluistelu
|
Rattikelkkailu
|
Taitoluistelu
|
Yhdistetty
Näytöslajit:
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Isstock vid olympiska vinterspelen 1936
Käännös suomeksi
Kabulin museo

| Kabulin museo Afganistanin kansallismuseo |
| --- | --- |
 Kabulin museon sisäänkäynti vuonna 2013
Tyyppi:  kansallismuseo
Sijainti:  Dar al-Aman, Kabul  Afganistan
Perustettu:  1919
Kotisivut:  https://www.nationalmuseum.af/
Koordinaatit:  34°28′1.2″N, 69°07′11.64″E
 fiKabulin museo 
   
Kabulin museo, virallisesti Afganistanin kansallismuseo (pers. ‏موزیم ملی افغانستان‎, Muziyam-e Melli Afghānestān; pašt. ‏د افغانستان ملی موزیم‎, Də Afghānistān Millī Mūzīyəm) on museo Afganistanin pääkaupunki Kabulissa. Museo on saanut alkunsa vuonna 1919, mutta se on kärsinyt huomattavia vahinkoja Afganistanin myöhempien sotien aikana.
Museo

Kabulin museo sijaitsee Afganistanin pääkaupunki Kabulissa Dar al-Amanin kaupunginosassa. Museorakennus on kaksikerroksinen ja siihen lukeutuvat suuret kellaritilat. Se on rakennettu betonista. Rakennuksen siivet ovat symmetriset ja sijaitsevat sisäänkäynnin sivuilla. Sisäänkäynnillä on korkea puuovi.
Kabulin museolla on järjestetty useita eri teemaisia näyttelyjä. Viime vuosina niitä ovat olleet esimerkiksi ”Baktria, tuhat kaupunkia”, ”Afganistanin buddhalainen menneisyys”, ”Aleksanteri Suuri ja kreikkalais-baktrialainen kuningaskunta” ja ”Ghazni”. Kabulin museo on tehnyt yhteistyötä etenkin ranskalaisen Louvren museon kanssa.
Kybele vaunuineen kuvattuna mitalissa Ai Khanumista.
Korinttilainen pylväs Ai Khanumista.
Norsunluinen kohokuva Kušan-valtakunnan kaudelta.
Bodhisattvaa esittävä patsas Fondukistanista.
Historia

Kabulin museo sai alkunsa 1900-luvun alkupuolella. Joitakin esineitä ja asiakirjoja oli koottu mahdollisesti jo Habib Allah Khanin kaudella. Vuonna 1919 niitä sijoitettiin Bag-e Balan palatsille ja muutamaa vuotta myöhemmin kuningas Aman Allah Khanin kaudella pieneen rakennukseen kuninkaallisella palatsilla. Vuonna 1931 kokoelma siirtyi edelleen Dar al-Amaniin Kabulin keskustasta etelään. Dar al-Aman oli Aman Allahin rakennuttama uusi eurooppalaistyylinen kaupunginosa. Kabulin museo käytti rakennusta Aman Allahin rakennuttaman suuren palatsin vieressä. Rakennus oli alun perin kunnallinen hallintorakennus.
Koska rakennus oli alun perin hallinnollinen rakennus, se ei erityisesti soveltunut museoksi pienine huoneineen ja pitkine käytävineen. 1970-luvulla kaavailtiin uutta museorakennusta, jota varten palkattiin ranskalainen arkkitehtitoimisto. Vallankaappaus vuonna 1973 keskeytti kuitenkin hankkeen ja lopulta uutta museota ei rakennettu ollenkaan.
Museo säilyi Afganistanin sodan aikana 1980-luvulla suhteellisen koskemattomana. Kuitenkin vuonna 1989 Nazib Allahin kommunistihallinto päätti sulkea museon, jota pidettiin Kabulin reunamilla erityisen haavoittuvana. Sen kokoelmia siirrettiin esimerkiksi keskuspankille ja presidentinpalatsille. Museo kärsi suuria vahinkoja myöhemmissä taisteluissa vuosina 1992–1995. Sitä ryösteltiin laajasti vuonna 1993 ja rakennus kärsi vaurioita tulituksessa.
Myöhemmin Talibanin valtakaudella museolla oli vain noin 20 työntekijää ja he tekivät inventaarioita museon esineistä Talibanin kulttuuriministeriön tuella. Talibanin johtohahmo Mullah Omar kielsi laittomat kaivaukset ja historiallisten esineiden maastaviennin vuonna 2000. Samalla kaikki historiallinen aineisto julistettiin suojelluksi. Vuoden 2000 itsenäisyyspäivänä Kabulin museo avattiin juhlallisuuksissa pariksi päiväksi. Talibanin kanta muuttui kuitenkin nopeasti. Helmikuussa 2001 räjäytettiin kuuluisat Bamiyanin Buddha-patsaat ja museolla tuhottiin lukuisia kokoelmiin kuuluvia esineitä. Talibanhallinto kaatui toisessa Afganistanin sodassa marraskuussa 2001.
Taliban nousi jälleen valtaan Afganistanin hallinnon romahtaessa vuonna 2021. Taliban-viranomaiset lupasivat elokuussa 2021 suojella museota ja sen kokoelmia.
Museorakennus vuonna 2005.
Museon sisätiloja vuonna 2005.
Kaliszin voivodikunta

Kaliszin voivodikunnan sijainti Puolan kartalla.
Kaliszin voivodikunta (puol. województwo kaliskie) oli 1975–1998 yksi Puolan 49 voivodikunnasta. Sen hallintokeskus oli Kalisz. Kaliszin voivodikunnan alue jaettiin vuoden 1999 hallintouudistuksessa nykyisille Ison-Puolan, Łódźin ja Ala-Sleesian voivodikunnille.
Kaikki pelissä (vuoden 2000 elokuva)

| Kaikki  pelissä> Lucky numbers |
| --- | --- |

Ohjaaja:  Nora Ephron
Käsikirjoittaja:  Adam Resnick
Tuottaja:  Nora Ephron Sean Daniel Andrew Lazar
Säveltäjä:  George Fenton
Kuvaaja:  John Lindley
Leikkaaja:  Barry Malkin
Pukusuunnittelija:  Albert Wolsky
Lavastaja:   Tracy Doyle  Greg Berry  Gerald Sullivan 
Koreografi:  Joann Fregalette Jansen
Erikoistehosteet:   Kevin Hannigan  Brandon Craig  Ante Dugandzic 
Pääosat:   John Travolta  Lisa Kudrow  Tim Roth 
Valmistustiedot
Valmistusmaa:  Yhdysvallat
Tuotantoyhtiö:   DreamWorks SKG  Mad Chance  Paramount Pictures  Le Studio Canal+ 
Levittäjä:  01 Distribution Netflix
Ensi-ilta:  2000
Kesto:  105 min
Alkuperäiskieli:  englanti
Aiheesta muualla
IMDb
Elonet
AllMovie
Infobox OKVirheellinen NIMI-arvo: 
Kaikki pelissä (Lucky Numbers) on Nora Ephronin ohjaama tositapahtumiin perustuva yhdysvaltalainen komediaelokuva vuodelta 2000. Pääosissa John Travolta (Saturday Night Fever – lauantai-illan huumaa, Pulp Fiction – Tarinoita väkivallasta) ja Lisa Kudrow (Frendit).
Elokuvan tarina perustuu Pennsylvaniassa tapahtuneeseen lottoskandaaliin vuodelta 1980, jossa voittonumerojen arvontaa oli peukaloitu.
Näyttelijät

| 0 | 1 | 2 |
| --- | --- | --- |
|  John Travolta  | … |  Russ Richards   |
|  Lisa Kudrow  | … |  Crystal Latroy   |
|  Tim Roth  | … |  Gig   |
|  Ed O'Neill  | … |  Dick Simmons   |
|  Michael Rapaport  | … |  Dale   |
|  Michael Moore  | … |  Walter   |
|  Bill Pullman  | … |  Pat Lakewood   |
Aiheesta muualla

Kaikki pelissä Internet Movie Databasessa (englanniksi)
Kalgoorlie

| Kalgoorlie-Boulder |
| --- | --- |
 Näkymä kaupunkiin
 Kalgoorlie-Boulder
 Koordinaatit: 30.749°S, 121.466°E 
Valtio:   Australia
Osavaltio:   Länsi-Australia
Perustettu:  1893
Pinta-ala:  
 – Kokonaispinta-ala:  103,1 km²
Korkeus:  468 m
Väkiluku (2016):  29 875
 – Väestötiheys:  290 as./km²
 
 www.kalbould.wa.gov.au 
Infobox OKVirheellinen NIMI-arvo: 
Kalgoorlie eli Kalgoorlie-Boulder, alun perin Hannan's, on kaivoskaupunki Länsi-Australian osavaltiossa Australiassa. Kaupungissa oli noin 29 900 asukasta vuoden 2016 väestönlaskennassa, ja se sijaitsee noin 600 kilometriä itään Perthin kaupungista. Nimi kalgoorlie on johdettu aboriginaalien ilmaisusta Karlkurla, joka tarkoittaa silkkisten päärynöiden paikkaa.
Itään päin suuntaaville junamatkustajille Kalgoorlie on viimeinen asutuskeskus ennen Nullarborin tasankoa. Kaupungista on päivittäinen henkilöjunayhteys Perthiin: Prospector-nimistä junayhteyttä operoi rautatieliikenneoperaattori Transwa.
Kalgoorlie on syntynyt vuonna 1893 kultalöydöksen ympärille. Alueelta kaivetaan kultaa, nikkeliä ja muita mineraaleja rikkaana malmina.
Aiheesta muualla

Kuvia tai muita tiedostoja aiheesta Kalgoorlie Wikimedia Commonsissa
Kalisz

| Kalisz |
| --- | --- |
 Kaliszin kaupunkia
 lippu:  vaakuna
 Kalisz
 Koordinaatit: 51°45′27″N, 18°4′48″E 
Valtio:  Puola
Voivodikunta:  Iso-Puola
Hallinto:  
 – Pormestari:  Krystian Kinastowski
Pinta-ala:  
 – Kokonaispinta-ala:  69,4 km²
Korkeus:  211 m
Väkiluku (2019)  (arvio):  100 246
 – Väestötiheys:  1 444,5 as./km²
Aikavyöhyke:  UTC+1
 – Kesäaika:  UTC+2
Postinumero:  62-800 - 62-821
Suuntanumero(t):  +48 062
 
 www.kalisz.pl 
Infobox OKVirheellinen NIMI-arvo: 
Kalisz (saks. Kalisch) on kaupunki Ison-Puolan voivodikunnassa Puolan keskiosassa Prosna-joen varrella. Vuoden 2019 arvion mukaan siellä asui 100 246 asukasta. Kalisz on alueellaan merkittävä kaupan ja teollisuuden keskus. Siellä on Calisian pianotehdas ja muita teollisuuslaitoksia.
Historia

Kaliszin historia alkaa jo Rooman valtakunnan ajoilta, jolloin kauppasaattueet pysähtyivät siellä matkallaan Itämeren rannalle. Vuosien varrella se on kuulunut Puolalle, Preussille ja Venäjän keisarille. Toisen maailmansodan aikana Saksa valtasi Kaliszin, ja kaupungissa surmattiin 30 000 juutalaista. Näiden lisäksi 20 000 katolista surmattiin tai karkotettiin pakkotyöhön, ja kaupungin väkiluku laski 43 000 asukkaaseen, eli noin puoleen sotaa edeltäneestä asukasluvusta.
Kalisz oli vuosina 1975–1998 Kaliszin voivodikunnan hallinnollinen keskus.
Ystävyyskaupungit

Kaliszin ystävyyskaupunkeja ovat:
| 0 | 1 | 2 |
| --- | --- | --- |
|   Hamm, Saksa (1984)   Erfurt, Saksa (1991)   Heerhugowaard, Alankomaat (1992)   Hautmont, Ranska (1958)   Kamieniec Podolski, Ukraina (1993)   Preston, Englanti (1989)   Southampton, Englanti (1989) |  |   Martin, Slovakia (1996)   Tongeren, Belgia   Adria, Italia   La Louviere, Belgia (1998)   Szentendre, Unkari   Minsk (borough of Frunze),  Valko-Venäjä   Ostrów Wielkopolski, Puola |
Aiheesta muualla

Kuvia tai muita tiedostoja aiheesta Kalisz Wikimedia Commonsissa
Jumalat juhlivat öisin

| Jumalat juhlivat öisin> The Secret History.Alkuperäisteos |
| --- | --- |
Kirjailija:  Donna Tartt
Kieli:  englanti
Genre:  jännitys
Kustantaja:  Alfred A. Knopf
Julkaistu:  1992
Suomennos
Suomentaja:  Eva Siikarla
Kansitaiteilija:  Liisa Holm
Kustantaja:  WSOY
Julkaistu:  1993
Ulkoasu:  sidottu
Sivumäärä:  551
ISBN:  951-0-18966-9
Löydä lisää kirjojaKirjallisuuden teemasivulta
Jumalat juhlivat öisin (The Secret History) on kirjailija Donna Tarttin vuonna 1992 ilmestynyt esikoisteos. Ilmestyttyään se oli 13 viikkoa Yhdysvaltojen bestseller-listalla. Se on käännetty 24 kielelle ja myynyt maailmanlaajuisesti miljoonia kappaleita. Eva Siikarlan suomennos ilmestyi vuonna 1993.
Tartt myi jo 1990-luvulla elokuvaoikeudet esikoisromaaniinsa, mutta ohjaaja Alan J. Pakulan kuoltua 1998 tämän alkuunpanema elokuvahanke keskeytyi. Toteutumatta jäi myös Gwyneth Paltrow’n ja hänen veljensä Jaken hanke Miramaxille muutamaa vuotta myöhemmin. Vuonna 2013 Tarttin entiset opiskelijatoverit Bret Easton Ellis ja Melissa Rosenberg kaavailivat romaanista television minisarjaa.
Juoni > Henkilöitä

Richard Papen: Kirjan kertoja ja päähenkilö. Kalifornian Planosta kotoisin oleva nuori mies, joka päätyy osaksi klikkiä.
Julian Morrow: Muinaiskreikan opettaja. Valikoi oppilaansa ja näkee vain heidän hyvät puolensa.
Henry Winter: Hyvin älykäs, mutta hieman kylmä ja syrjäänvetäytyvä kreikan kielen opiskelija. Ryhmän henkinen johtaja.
Edmund ”Bunny” Corcoran: Kurssilainen, joka elää muiden siivellä. Osaa olla hyvin miellyttävä, mutta huonot puolet korostuvat mielenterveyden hajotessa.
Francis Abernathy: Miellyttävä, varakkaasta perheestä oleva lahjakas, mutta kunnianhimoton poika.
Charles Macaulay: Kreikan kielen opiskelija, Camillan kaksonen.
Camilla Macaulay: Kreikan kielen kurssilainen, Charlesin kaksonen, rakastaa Henryä.
Judy Poovey: Richardin hieman pinnallinen naapuri, viettää huumehuuruista opiskelijaelämää ja lukee Philip K. Dickin kirjoja.
Tohtori Roland: Psykologi, jolla Richard on töissä.
Dick Spence: Julianin lähdettyä uusi kreikan kielen opettaja.
Vastaanotto

Kriitikot  ja monet kirjailijat ovat kehuneet Donna Tartin esikoisteosta. John Grisham kehui teosta seuraavasti ”Millainen esikoisteos! Tämä tarina on joustavasti kirjoitettu, hauska, surullinen ja pelottava – sitä ei voi kerta kaikkiaan jättää kesken. Sitten Vuorovetten prinssin en ole nauttinut mistään kirjasta näin paljon.” John Grishamin lisäksi kirjaa on kehunut myös Ruth Rendell.[lähde? ]
Aiheesta muualla

Tommi Melender Romaani katsoo menneeseen maailmaan blogi Imagessa 7.12.2013 (julkaistu myös Parnassossa)
Kali

Kali talloo Shivaa. Ravi Varman maalaus, ennen v. 1906
Kali (devanagari: काली, IAST: Kālī) on hindulaisuudessa esiintyvä jumalatar, jota hindut pitävät äitijumalatar Devin raivoisana ilmenemismuotona. Sana ”kali” on sanskriittia ja merkitsee 'mustaa' taikka 'aikaa'. Hän on sekä tuhon että luomisen jumalatar.
Kali kuvataan mustaksi ja vihaiseksi tanssivaksi naiseksi. Hänen kaulastaan roikkuu pääkalloja ja vyöstään katkaistuja käsivarsia, jotka symboloivat ihmisten sanoja ja tekoja (karma). Kalin suusta roikkuu pitkä kieli, ja molemmista suupielistä valuu verinoroja. Hänellä on neljästä kymmeneen kättä, riippuen siitä mitä ominaisuuksia halutaan painotettavan. Vasemmissa käsissä on verinen miekka ja katkaistu pää jotka symboloivat egon ja syntien tuhoa ja sielun vapautumista. Oikeanpuolisilla käsillään Kali toivottaa siunausta ja kehottaa olemaan pelkäämättä. Usein Kali kuvataan seisomassa Shivan päällä. Joidenkin lähteiden mukaan Shiva oli hänen aviomiehensä. Joidenkin taas Kalin kerrotaan oleva Shivan, miehen feminiinen puoli. Toisten lähteiden mukaan taas Shivan vaimo oli Parvati, jonka inkarnaatio Kali on. Näissä lähteissä Kalin kerrotaan olleen naimaton.
Devin suurteoista kertovan Devi-mahatmyan mukaan Kali surmasi demoni Raktabijan johtaman demoniarmeijan. Tuhottuaan armeijan Kali ja Raktabija taistelivat, mutta jokainen Raktabijan veripisara muuttui tuhanneksi jättiläiseksi. Kalin piti juoda demonin veri, jotta voisi kukistaa hänet. Joidenkin myyttien mukaan surmattuaan Raktabijan Kali alkoi tanssia villisti. Shiva tuli rauhoittamaan Kalia heittäytymällä tämän jalkoihin esittäen kuollutta. Kalin tanssi tyyntyi vasta kun hän uskoi vahingossa surmanneensa miehensä.
Kalia ja Parvatin toista inkarnaatiota Durgaa pidetään merkityksellisinä jumalattarina, joita palvotaan erityisesti Itä-Intiassa. Heidän kunniakseen juhlitaan Durga Puja -juhlaa.
Aiheesta muualla

Wikimedia Commonsissa on kuvia tai muita tiedostoja aiheesta .
Kali ja Shiva hindulaisessa symboliikassa  Artikkeli aiemmin julkaistu Lehto--Suomen Luonnonuskontojen Yhdistys ry:n Seita-lehdessä, kevät 2006 (ISSN 1458-2813).
Miespuoliset: Trimurti (Brahma | Vishnu | Shiva) | Rama | Krishna | Ganesha | Indra | Hanuman | Surya | Lakshmana
Naispuoliset:  Tridevi (Sarasvati | Lakshmi | Parvati) | Gayatri |   Durga | Devi | Sita | Radha | Kali | Shakti | (muita)
Kansainvälinen kristillinen kauppakamari

| Kansainvälinen kristillinen kauppakamari> International Christian Chamber of Commerce |
| --- | --- |
Perustettu:  1985
Perustaja:  J. Gunnar Olson
Tyyppi:  Kristillinen järjestö
Kotipaikka:  Örebro, Ruotsi
Toiminta-alue:  Maailmanlaajuinen
Infobox OKNimi-testi OK: 
Kansainvälinen kristillinen kauppakamari (engl. International Christian Chamber of Commerce), lyh. ICCC) on kansainvälinen kristillinen työelämän vaikuttajien verkosto. ICCC:llä on toimintaa yli 80 maassa. ICCC tekee työtä työ- ja elinkeinoelämässä olevien ihmisten parissa kristillisten arvojen pohjalta. ICCC järjestää paikallisia ja kansainvälisiä tapahtumia, seminaareja, konferensseja, koulutuksia ja verkostoitumistilaisuuksia. ICCC:n toiminta Suomessa käynnistyi 1990-luvun alussa ja sillä on jäseniä ja toimintaa eri puolilla Suomea.
Aiheesta muualla

ICCC:n kansainväliset verkkosivut (englanniksi)
ICCC Suomen verkkosivut
Kaliton

| Kaliton |
| --- | --- |
Valtiot:   Suomi
Paikkakunta:  Espoo
Koordinaatit:  60°18′00″N, 24°43′33″E
Mittaustietoja
Pinnankorkeus:  60  m 
 fiKaliton 
Kaliton on pieni, halkaisijaltaan noin 50 metrin mittainen, lähes ympyrän muotoinen suolampi Pohjois-Espoon Kalajärvellä. Lammessa ei tiettävästi ole ollenkaan kalakantaa, siitä lienee nimi ”kaliton”.
Lammen vesi on peräisin läheisiltä Himlebölebergen kallioilta valumavesistä. Lampi sijaitsee kymmeniä metrejä ylempänä kuin läheinen Kalajärvi, mutta johtaa samaan lasku-uomaan. Paikoitellen runsaiden sateiden jälkeen lampi voi tulvia voimakkaasti suopatojen murtuessa.
Lammen läheisyydessä kalliolla on myös pari pientä hiidenkirnua.
Kali Gandaki

| Kali Gandaki |
| --- | --- |

Alkulähde:  Himalaja
Laskupaikka:  Ganges
Maat:  Kiina (Tiibet), Nepal, Intia
Pituus:  630 km
Alkulähteen korkeus:  7 620 m
Valuma-alue:  46 300 km²

Kali Gandaki on Gangesin sivujoki, joka sijaitsee suurimmaksi osaksi Nepalissa ja Intiassa. Se saa alkunsa Tiibetin Himalajalta lähellä Nepalin rajaa, josta se virtaa Nepalin keskiosien halki Intiaan laskien Gangesiin Patnan kaupungin lähellä.
Vesivoimalaitos vuonna 2010.
Joessa on toiminut vesivoimalaitos vuodesta 2002 lähtien. Sen teho on 144 megawattia.
Oletetaan että Kali Gandaki oli olemassa ennen kun Himalaja nousi. Kun vuoret kohosivat joki uursi vähitellen uomansa yhä syvemmälle syventäen uomansa rotkoksi. Nykyisin Kali Gandakin rotko on maailman syvin, mikäli sen syvyys mitataan sitä ympäröivien Dhaulagirin (8 167 m) ja Annapurnan (8 091 m) massiivien huipuilta rotkon pohjalle (1 300–2 600 m merenpinnasta), on rotko noin kuuden kilometrin syvyinen.
Aiheesta muualla

Kuvia tai muita tiedostoja aiheesta Kali Gandaki Wikimedia Commonsissa
Karl Vernon

| Mitalit> Maa:   Yhdistynyt kuningaskunta.Miesten soutu. Olympialaiset  | Mitalit> Maa:   Yhdistynyt kuningaskunta.Miesten soutu. Olympialaiset  | Mitalit> Maa:   Yhdistynyt kuningaskunta.Miesten soutu. Olympialaiset  | Maa:   Yhdistynyt kuningaskunta> Miesten soutu. |
| --- | --- | --- | --- |
|  Hopeaa | Tukholma 1912 | Perämiehellinen nelikko |  |
Karl Vernon (19. kesäkuuta 1880 Neuenahr, Saksan keisarikunta – 11. heinäkuuta 1973 Worthing) oli brittiläinen soutaja ja olympiamitalisti. Hän edusti seuratasolla Thames Rowing Clubia. Vernon osallistui Tukholman olympialaisissa 1912 perämiehellisiin nelikkoihin, joista Thames Rowing Club voitti hopeaa.
Vernon sulatutti voittamansa soutupalkinnot vuonna 1954 Vernon Trophy -palkinnoksi, joka jaetaan Head of the River -kilpailussa. Hän oli myös kuvataiteilija.
Keihäänheittäjä (veistos)

| Keihäänheittäjä |
| --- | --- |

Nimi:  Keihäänheittäjä
Tekijä:  Kalervo Kallio
Valmistumisvuosi:  1966
Julkistettu:  6. joulukuuta 1966
Taiteenlaji:  Julkinen taide
Teostyyppi:  Patsas
Materiaali:  Pronssi ja graniitti
Sijainti:  Porin stadion, Suomi
Koordinaatit:  61°28′32″N 21°46′23″E﻿ / ﻿61.4756°N 21.773°E﻿ / 61.4756; 21.773
Keihäänheittäjä on kuvanveistäjä Kalervo Kallion veistos, joka esittää olympiavoittaja-keihäänheittäjä Matti Järvistä. Veistos on paljastettu 1966, ja se sijaitsee Porin stadionin pääsisäänkäynnin luona.
Veistoksen keihäs on joutunut usein ilkivallan kohteeksi, ja senpä vuoksi se on ollut pitkään Porin taidemuseossa varastoituna. Se palautettiin paikalleen vuoden 2015 Kalevan kisojen alla.
Kansainvälinen kuvataidearvostelijoiden yhdistys AICA

Kansainvälinen kuvataidearvostelijoiden yhdistys AICA (ransk. Association Internationale des Critiques d’Art AICA, engl. International Association of Art Critics IAAC) perustettiin vuonna 1950 elvyttämään kriittistä diskurssia, joka kärsi fasismin alla toisen maailmansodan aikana. AICA liitettiin UNESCOn yhteyteen ei-kansallisena organisaationa (NGO).
Nykyisin yhdistys koostuu 72 jäsenmaan kansallisesta järjestöstä ja se edustaa yli 4 000 taidekriitikkoa. Suomen arvostelijain liiton SARVin kuvataidejaosto on samalla myös AICA Finland eli järjestön Suomen osasto. AICAn kansainvälinen keskustoimisto sijaitsee Pariisissa.
AICAn päätavoitteet ovat:
edistää kuvataiteiden kriittisiä tiedonaloja
turvata niiden kunnollinen metodologinen ja eettinen perusta
suojella taidekriitikkojen eettisiä ja taloudellisia intressejä puolustamalla kaikkien jäsenten oikeuksia tasa-arvoisesti
taata pysyvää viestintää sen jäsenten keskuudessa rohkaisemalla sen jäseniä kansainvälisiin tapaamisiin
helpottaa ja parantaa kuvataiteiden alojen informaatiota ja kansainvälistä vaihtoa
edistää osaltaan vastavuoroista tietoa erilaisista kulttuureista ja niiden lähempää ymmärtämistä
järjestää yhteistyötä kehitysmaiden kanssa
Aiheesta muualla

AICA Internationalin kotisivu (englanniksi) (espanjaksi) (ranskaksi)